CELEX: 62012CN0409
Language: mt
Date: 2012-09-06 00:00:00
Title: Kawża C-409/12: Talba għal deċiżjoni preliminari mressqa mill-Oberster Patent- und Markensenat (l-Awstrija) fis- 6 ta’ Settembru 2012 — Backaldrin Österreich The Kornspitz Company GmbH vs Pfahnl Backmittel GmbH

22.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/9
            
         Talba għal deċiżjoni preliminari mressqa mill-Oberster Patent- und Markensenat (l-Awstrija) fis-6 ta’ Settembru 2012 — Backaldrin Österreich The Kornspitz Company GmbH vs Pfahnl Backmittel GmbH
   (Kawża C-409/12)
   2012/C 399/14
   Lingwa tal-kawża: il-Ġermaniż
   
      Qorti tar-rinviju
   
   Oberster Patent- und Markensenat
   
      Partijiet fil-kawża prinċipali
   
   
      Rikorrenti: Backaldrin Österreich The Kornspitz Company GmbH
   
      Konvenuta: Pfahnl Backmittel GmbH
   
      Domandi preliminari
   
   
               (1)
            
            
               Trade mark issir “l-isem komuni fil-kummerċ għal prodott jew servizz” fis-sens tal-Artikolu 12(2)(a) tad-Direttiva 2008/95/KE (1) meta
               
                           (a)
                        
                        
                           il-kummerċjanti jkollhom għarfien tal-fatt li din hija indikazzjoni ta’ oriġini, iżda huma ma jinfurmawx ġeneralment lill-konsumaturi finali dwar dan u li
                        
                     
                           (b)
                        
                        
                           għal din ir-raġuni (b’mod partikolari), il-konsumaturi finali ma jipperċepixxux it-trade mark bħala indikazzjoni ta’ oriġini, iżda bħala l-isem komuni ta’ prodotti jew servizzi li għalihom hija rreġistrata?
                        
                     
         
               (2)
            
            
               Il-fatt li l-proprjetarju tat-trade mark jibqa’ inattiv filwaqt li l-kummerċjanti ma jindikawx lill-klijenti tagħhom li din hija trade mark irreġistrata huwa suffiċjenti sabiex jikkostitwixxi “inattività” fis-sens tal-Artikolu 12(2)(a) tad-Direttiva 2008/95?
            
         
               (3)
            
            
               Id-drittijiet marbuta ma’ trade mark li saret, minħabba l-attività jew l-inattività tal-proprjetarju tagħha, isem komuni għall-konsumaturi finali, iżda mhux għall-kummerċ, għandhom jiġu ddikjarati revokati fil-każ u unikament fil-każ fejn il-konsumaturi finali ma għandhomx possibbiltà oħra ħlief li jużaw dan l-isem peress li ma jeżistux termini alternattivi ekwivalenti?
            
         
      (1)  Direttiva 2008/95/KE tal-Parlament Ewropew u tal-Kunsill, tat-22 ta’ Ottubru 2008, biex jiġu approssimati l-liġijiet tal-Istati Membri dwar it-trade marks (ĠU L 299, p. 25).